
BIROULUI  PERMANENT

AL

CAMEREI  DEPUTAŢILOR

Vă înaintăm alăturat, raportul comun suplimentar asupra proiectului de Lege pentru aprobarea Ordonanţei de urgenţă a Guvernului nr.31/2019 privind acordarea unor facilităţi fiscale şi pentru modificarea şi completarea Legii nr.227/2015 privind Codul fiscal, pentru completarea Ordonanţei de urgenţă a Guvernului nr.11/2018 pentru adoptarea unor măsuri bugetare şi pentru modificarea Legii - cadru nr.153/2017 privind salarizarea personalului plătit din fonduri publice, retrimis Comisiei pentru buget, finanțe și bănci, Comisiei pentru agricultură, silvicultură, industrie alimentară şi servicii specifice și Comisiei pentru muncă şi protecţie socială, spre dezbatere pe fond, prin adresa nr. PLx.302/2019 din 30 martie 2021, în vederea reexaminării și întocmirii unui nou raport, Camera Deputaților fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Bogdan-Iulian HUȚUCĂ
	PREŞEDINTE,

Florin – Ionuț BARBU
	VICEPREŞEDINTE,

Silviu VEXLER

RAPORT COMUN SUPLIMENTAR
asupra proiectului de Lege pentru aprobarea Ordonanţei de urgență a Guvernului nr.31/2019 privind acordarea unor facilităţi fiscale şi pentru modificarea şi completarea Legii nr.227/2015 privind Codul fiscal, pentru completarea Ordonanţei de urgenţă a Guvernului nr.11/2018 pentru adoptarea unor măsuri bugetare şi pentru modificarea Legii - cadru nr.153/2017 privind salarizarea personalului plătit din fonduri public
Ca urmare a deciziei Comitetului liderilor grupurilor parlamentare din data de 29 martie 2021, proiectul de Lege pentru aprobarea Ordonanţei de urgență a Guvernului nr.31/2019 privind acordarea unor facilităţi fiscale şi pentru modificarea şi completarea Legii nr.227/2015 privind Codul fiscal, pentru completarea Ordonanţei de urgenţă a Guvernului nr.11/2018 pentru adoptarea unor măsuri bugetare şi pentru modificarea Legii - cadru nr.153/2017 privind salarizarea personalului plătit din fonduri publice a fost retrimis Comisiei pentru buget, finanțe și bănci, Comisiei pentru agricultură, silvicultură, industrie alimentară şi servicii specifice și Comisiei pentru muncă şi protecţie socială, prin adresa nr. PLx. 302/2019 din 30 martie 2021, în vederea reexaminării și întocmirii unui nou raport. 
Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din 26 iunie 2019.
La dezbaterea proiectului de lege s-au avut în vedere avizele favorabile ale Consiliului Economic şi Social, Consiliului Legislativ, Comisiei pentru drepturile omului, culte şi problemele minorităţilor naţionale, Comisiei pentru administraţie publică şi amenajarea teritoriului, Comisiei pentru sănătate şi familie, Comisiei pentru transporturi şi infrastructură, Comisiei pentru mediu şi echilibru ecologic și Comisiei juridice, de disciplină şi imunităţi.
Proiectul de lege supus dezbaterii are ca obiect de reglementare instituirea unei derogări de la prevederile art.V alin.(3) din OUG 89/2018, conform cărora termenul de plată al sumelor stabilite prin deciziile de impunere anuală pentru definitivarea contribuției de asigurări sociale de sănătate datorată de persoanele fizice, pentru perioada 2014 – 2017, este de 30 iunie 2019, prin reglementarea unui termen de plată de 120 de zile, în funcție de data comunicării deciziei. Este vizată reglementarea anulării contribuţiei individuale de asigurări sociale de sănătate, precum şi a accesoriilor fiscale aferente acesteia, stabilite prin decizii de impunere, în cazul persoanelor pentru care baza de calcul a fost întregită la nivelul salariului de bază minim brut pe ţară sau, după caz, la valoarea a douăsprezece salarii de bază minime brute pe ţară, pentru perioada 1 iulie 2015 – 31 decembrie 2017. Totodată, se dorește suplimentarea bugetului fondului de mediu, pentru restituirea taxei speciale pentru autoturisme și autovehicule, a taxei de poluare, a taxei pentru emisiile poluante și a timbrului de mediu, pentru autovehicule. În același timp este vizată și reducerea cotei TVA de la 9% la 5% pentru livrarea alimentelor de înaltă valoare calitativă, respectiv produse montane, eco, tradiţionale, autorizate de Ministerul Agriculturii şi Dezvoltării Rurale. Se propune, de asemenea și stabilirea contribuţiei statului pentru salariile personalului clerical al unităţilor de cult din afara graniţelor, la nivelul salariului de bază minim brut pe ţară, garantat în plată.
În conformitate cu prevederile art. 62 și 64 din Regulamentul Camerei Deputaților, republicat, cu modificările și completările ulterioare, membrii Comisiei pentru buget, finanţe şi bănci, cei ai Comisiei pentru agricultură, silvicultură, industrie alimentară și servicii specifice și cei ai Comisiei pentru muncă şi protecţie socială, au reexaminat proiectul de lege în şedinţe separate.  
Comisia pentru buget, finanțe și bănci a examinat proiectul de lege în ședința din 25 octombrie 2022. La lucrările comisiei, deputații şi-au înregistrat prezenţa conform listei de prezenţă.

Comisia pentru agricultură, silvicultură, industrie alimentară şi servicii specifice a dezbătut proiectul de lege în ședința desfășurată în data de 26 octombrie 2022. Membrii Comisiei au fost prezenți la lucrări conform listei de prezență.
Membrii Comisiei pentru muncă şi protecţie socială au dezbătut proiectul de lege şi documentele conexe în şedinţa din 26 octombrie 2022. La lucrările comisiei au participat deputaţii, membri ai comisiei, conform listei de prezenţă.


    La dezbaterile acestui proiect de lege au participat, în calitate de invitați, domnul Alin Chitu, Secretar de Stat în Ministerul Finanțelor și domnul Dragoș Costin Telehuz,  Secretar de Stat în Ministerul Agriculturii și Dezvoltării Rurale.
În urma reexaminării proiectului de lege și a opiniilor exprimate, deputații prezenți la lucrările comisiilor au hotărât, cu majoritate de voturi, să propună Plenului Camerei Deputaţilor un raport comun suplimentar de adoptare a proiectului de Lege pentru aprobarea Ordonanţei de urgență a Guvernului nr.31/2019 privind acordarea unor facilităţi fiscale şi pentru modificarea şi completarea Legii nr.227/2015 privind Codul fiscal, pentru completarea Ordonanţei de urgenţă a Guvernului nr.11/2018 pentru adoptarea unor măsuri bugetare şi pentru modificarea Legii - cadru nr.153/2017 privind salarizarea personalului plătit din fonduri publice, cu amendamentul admis prezentat în Anexa nr. 1.
Amendamentul respins se regăsește în Anexa nr. 2.

  În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Bogdan-Iulian HUȚUCĂ
	PREŞEDINTE,

Florin – Ionuț BARBU
	VICEPREŞEDINTE,

Silviu VEXLER

	SECRETAR,

Iulius – Marian FIRCZAK                           
	SECRETAR,

Constantin BÎRCĂ
	SECRETAR,

Dan – Constantin ȘLINCU

	
	
	

	Şef serviciu,

Giorgiana Ene
	Șef serviciu,

Anton Păștinaru
	Consilier parlamentar,

Sorina Szabo 


	Consilier,

Simina Alexandra Mocanu
	Consilier parlamentar,

dr. Gabriela Amalia Ciurea 
	


Anexa nr. 1                                          

AMENDAMENT ADMIS

În urma examinării, comisiile propun adoptarea proiectului de lege cu următorul amendament:

	Nr. crt.
	Text

ordonanţa de urgenţă
	Text 

adoptat de Senat
	Text propus de Comisii
(autorul amendamentului)
	Motivare

	1. 
	__
	Titlu Legii

LEGE

pentru aprobarea Ordonanţei de urgenţă a Guvernului nr.31/2019 privind acordarea unor facilităţi fiscale şi pentru modificarea şi completarea Legii nr.227/2015 privind Codul fiscal, pentru completarea Ordonanţei de urgenţă a Guvernului nr.11/2018 pentru adoptarea unor măsuri bugetare şi pentru modificarea Legii-cadru nr. 153/2017 privind salarizarea personalului plătit din fonduri publice
	Nemodificat
	

	2. 
	__
	Articol unic. – Se aprobă Ordonanţa de urgenţă a Guvernului nr.31 din 14 mai 2019 privind acordarea unor facilităţi fiscale şi pentru modificarea şi completarea Legii nr. 227/2015 privind Codul fiscal, pentru completarea Ordonanţei de urgenţă a Guvernului nr.11/2018 pentru adoptarea unor măsuri bugetare şi pentru modificarea Legii-cadru nr. 153/2017 privind salarizarea personalului plătit din fonduri publice, publicată în Monitorul Oficial al României, Partea I, nr.403 din 23 mai 2019.
	Articol unic. - Se aprobă Ordonanţa de urgenţă a Guvernului nr.31 din 14 mai 2019 privind acordarea unor facilităţi fiscale şi pentru modificarea şi completarea Legii nr. 227/2015 privind Codul fiscal, pentru completarea Ordonanţei de urgenţă a Guvernului nr. 11/2018 pentru adoptarea unor măsuri bugetare şi pentru modificarea Legii-cadru nr. 153/2017 privind salarizarea personalului plătit din fonduri publice, publicată în Monitorul Oficial al României, Partea I, nr. 403 din 23 mai 2019, cu următoarea  completare:
	Pentru respectarea normelor de tehnică legislativă.

	3. 
	Titlul ordonanţei

Ordonanţă de urgenţă 

privind acordarea unor facilităţi fiscale şi pentru modificarea şi completarea Legii nr. 227/2015 privind Codul fiscal, pentru completarea Ordonanţei de urgenţă a Guvernului nr. 11/2018 pentru adoptarea unor măsuri bugetare şi pentru modificarea Legii – cadru nr. 153/2017 privind salarizarea personalului plătit din 
fonduri publice
	__
	Nemodificat
	

	4. 
	Art. 1. - (1) Prin derogare de la dispoziţiile art. V alin. (3) din Ordonanţa de urgenţă a Guvernului nr. 89/2018 privind unele măsuri fiscal-bugetare şi pentru modificarea şi completarea unor acte normative, aprobată cu modificări şi completări prin Legea nr. 13/2019, pentru sumele de plată stabilite prin deciziile de impunere anuale, emise şi comunicate de organul fiscal competent între data de 15 martie 2019, inclusiv, şi data intrării în vigoare a prezentei ordonanţe de urgenţă, inclusiv, pentru definitivarea contribuţiei individuale de asigurări sociale de sănătate datorate de persoanele fizice, pentru perioada 2014-2017, termenul de plată este de 120 de zile de la data intrării în vigoare a prezentei ordonanţe de urgenţă.
(2) Pentru plata cu anticipaţie a sumelor prevăzute la alin. (1) se acordă o bonificaţie de 10% din aceste sume, dacă sunt plătite integral în termen de 60 de zile de la data intrării în vigoare a prezentei ordonanţe de urgenţă.
(3) Prin derogare de la dispoziţiile art. V alin. (3) din Ordonanţa de urgenţă a Guvernului nr. 89/2018, aprobată cu modificări şi completări prin Legea nr. 13/2019, pentru sumele de plată stabilite prin deciziile de impunere anuale, emise şi comunicate de organul fiscal competent după data intrării în vigoare a prezentei ordonanţe de urgenţă, pentru definitivarea contribuţiei individuale de asigurări sociale de sănătate datorate de persoanele fizice, pentru perioada 2014-2017, termenul de plată este de 120 de zile de la data comunicării deciziei de impunere.
(4) Pentru plata cu anticipaţie a sumelor prevăzute la alin. (3) se acordă o bonificaţie de 10% din aceste sume, dacă sunt plătite integral în termen de 60 de zile de la data comunicării deciziei de impunere.
(5) Valoarea bonificaţiei diminuează sumele de plată prevăzute la alin. (1) şi (3).
(6) Procedura de aplicare a prevederilor alin. (1)-(5) se aprobă prin ordin al ministrului finanţelor publice, la propunerea Agenţiei Naţionale de Administrare Fiscală, care se emite în termen de 30 de zile de la data intrării în vigoare a prezentei ordonanţe de urgenţă.

	__
	Nemodificat
	

	5. 
	Art. 2. - (1) Se anulează contribuţia de asigurări sociale de sănătate, precum şi obligaţiile fiscale accesorii aferente acestora, stabilite prin decizie de impunere emisă şi comunicată contribuabilului, în cazul persoanelor fizice pentru care baza de calcul al contribuţiei de asigurări sociale de sănătate a fost întregită la nivelul salariului de bază minim brut pe ţară sau, după caz, la valoarea a douăsprezece salarii de bază minime brute pe ţară, pentru perioadele fiscale cuprinse între 1 iulie 2015 şi 31 decembrie 2017, potrivit Legii nr.571/2003 privind Codul fiscal, cu modificările şi completările ulterioare, sau Legii nr. 227/2015 privind Codul fiscal, cu modificările şi completările ulterioare.

(2) În cazul în care organul fiscal nu a emis decizie de impunere pentru obligaţiile fiscale şi accesoriile de natura celor prevăzute la alin. (1) pentru perioadele fiscale cuprinse între 1 iulie 2015 şi 31 decembrie 2017, aceasta nu se mai emite.

(3) Prevederile alin. (1) şi (2) sunt aplicabile şi persoanelor care nu au realizat venituri în perioada fiscală cuprinsă între 1 iulie 2015 şi 31 decembrie 2017, pentru care baza de calcul al contribuţiei de asigurări sociale de sănătate stabilită potrivit Legii nr.571/2003, cu modificările şi completările ulterioare, sau Legii nr.227/2015, cu modificările şi completările ulterioare, este salariul de bază minim brut pe ţară, cu excepţia celor are au optat pentru plata contribuţiei conform prevederilor Legii nr.112/2016 privind aprobarea Ordonanţei de urgenţă a Guvernului nr.41/2015 pentru modificarea şi completarea unor acte normative, precum şi pentru reglementarea unor măsuri bugetare.


	__
	Nemodificat
	

	6. 
	Art. 3. - (1) Anularea obligaţiilor fiscale prevăzute la art. 2 se efectuează din oficiu de către organul fiscal competent, prin emiterea unei decizii de anulare a obligaţiilor fiscale, care se comunică contribuabilului.

(2) În cazul în care, anterior intrării în vigoare a prezentei ordonanţe de urgenţă, organul fiscal competent a emis, dar nu a comunicat decizia de impunere prin care a stabilit obligaţii de natura celor prevăzute la art. 2, acesta nu mai comunică decizia de impunere, iar obligaţiile fiscale se scad din evidenţa analitică pe plătitor, pe bază de borderou de scădere.
	__
	Nemodificat
	

	7. 
	Art. 4. – Procedura de aplicare a prevederilor art. 2 şi 3 din prezenta ordonanţă de urgenţă se aprobă prin ordin al ministrului finanţelor publice, la propunerea Agenţiei Naţionale de Administrare Fiscală, care se emite în termen de 30 de zile de la data intrării în vigoare a prezentei ordonanţe de urgenţă.
	__
	Nemodificat
	

	8. 
	Art. 5. - (1) În vederea asigurării sumelor necesare pentru restituirea taxei speciale pentru autoturisme şi autovehicule, a taxei pe poluare pentru autovehicule, a taxei pentru emisiile poluante provenite de la autovehicule şi a timbrului de mediu pentru autovehicule, prevăzute de Ordonanţa de urgenţă a Guvernului nr. 52/2017 privind restituirea sumelor reprezentând taxa specială pentru autoturisme şi autovehicule, taxa pe poluare pentru autovehicule, taxa pentru emisiile poluante provenite de la autovehicule şi timbrul de mediu pentru autovehicule, aprobată prin Legea nr. 258/2018, cu modificările şi completările ulterioare, se pot aloca sume de la bugetul de stat, prin bugetul Ministerului Mediului, de la o poziţie distinctă de cheltuieli, pentru suplimentarea bugetului Fondului pentru mediu.

(2) Prin derogare de la prevederile art. 30 alin. (2) din Legea nr. 500/2002 privind finanţele publice, cu modificările şi completările ulterioare, începând cu data intrării în vigoare a prezentei ordonanţe de urgenţă, în anul 2019, se pot aloca Ministerului Mediului, prin hotărâre a Guvernului, sume din Fondul de rezervă bugetară la dispoziţia Guvernului, pentru aplicarea prevederilor alin. (1).

 
	__
	Nemodificat
	

	9. 
	Art.6 

Art.6. - Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, se modifică şi se completează după cum urmează:

	__
	1. La articolul 6, înaintea punctului 1, se introduce un nou punct, cu următorul cuprins:
- «La articolul 266, alineatul (1), după punctul 16 se introduce un nou punct,  pct. 161 cu următorul cuprins:

„161. locuințe care  la data livrării pot fi locuite ca atare reprezintă locuințele care la data livrării îndeplinesc următoarele condiții: deținătorii acestora au acces liber individual la spațiul locuibil, fără tulburarea posesiei și a folosinței exclusive a spațiului deținut de către o altă persoană sau familie; au acces la energia electrică și apă potabilă, evacuarea controlată a apelor uzate și a reziduurilor menajere; sunt formate cel puțin dintr-un spațiu pentru odihnă, un spațiu pentru pregătirea hranei și un grup sanitar, indiferent care sunt dotările existente și gradul de finisare la data livrării în vederea aplicării art. 291 alin. (3) lit. c) din Codul fiscal pentru aplicarea cotei reduse de TVA;»

	Amendamentul propus nu are scopul de a realiza nicio schimbare pe fond  a condițiilor pe care trebuie să le îndeplinească o locuință la data livrării pentru aplicarea cotei reduse TVA de 5% și nici sa creeze excepții în aplicarea prevederii legale în discuție.

Clarificările aduse prin introducerea noului punct sunt necesare pentru a evita interpretările abuzive și discreționare ale unei noțiuni nedefinite expres în prezent de Codul fiscal, (locuințe care în momentul livrării pot fi locuite „ca atare”) și pentru a asigura, atât contribuabililor constructori și furnizori de locuințe, cât și cetățenilor cumpărători de locuințe, o mai mare securitate juridică a aplicării legii fiscale, norma propusă având astfel doar un rol de clarificare a sensului normei existente. Astfel, aratam ca in prezent, aceasta conditie, ca locuintele sa “poata fi locuite ca atare ” la momentul livrarii nu este definita in mod special de Codul fiscal , insa  normele de aplicare ale acestuia definesc termenul de “ locuinta” tocmai in prevederile date in aplicarea art.291, alin. 3, lit. c) Cod fiscal, cu privire la conditiile pe care trebuie sa le indeplineasca o locuinta pentru a fi aplicabila cota de TVA de 5%, prin preluarea acesteia din Legea locuintei.

Aceasta din urma lege, prevede insa mai multe definitii de termeni din domeniu constructiei de locuinte, pe care-i utilizeaza in continutul sau, printre care , doua sunt relevante in acest context, una pentru termenul de “locuinta”  , asa cum a fost citat mai sus si,  alta pentru termenul de “locuinta convenabila”

	10. 
	1. La articolul 291 alineatul (2), litera e) se modifică şi va avea următorul cuprins:

"e) livrarea următoarelor bunuri: alimente, inclusiv băuturi, cu excepţia băuturilor alcoolice, destinate consumului uman şi animal, animale şi păsări vii din specii domestice, seminţe, plante şi ingrediente utilizate în prepararea alimentelor, produse utilizate pentru a completa sau înlocui alimentele, cu excepţia celor prevăzute la alin. (3) lit. k). Prin normele metodologice se stabilesc codurile NC corespunzătoare acestor bunuri;"
	__
	Nemodificat
	

	11. 
	Art.6 pct. 2

2. La articolul 291 alineatul (3), după litera j) se introduce o nouă literă, lit. k), cu următorul cuprins:
"k) livrarea alimentelor de înaltă valoare calitativă, respectiv produse montane, eco, tradiţionale, autorizate de Ministerul Agriculturii şi Dezvoltării Rurale. Livrarea acestor alimente va fi însoţită de copia documentului de recunoaştere/ atestare/certificare eliberat de autoritatea competentă, cu excepţia livrării efectuate către consumatorul final."
	__
	Nemodificat

	

	12. 
	Art. 7. - Prin derogare de la prevederile art. 4 din Legea nr. 227/2015 privind Codul fiscal, cu modificările şi completările ulterioare, prevederile art. 6 intră în vigoare la data de 1 a lunii următoare datei publicării prezentei ordonanţe de urgenţă în Monitorul Oficial al României, Partea I.
	__
	Nemodificat
	

	13. 
	Art. 8. - După alineatul (5) al articolului 1 din Ordonanţa de urgenţă a Guvernului nr. 11/2018 pentru adoptarea unor măsuri bugetare şi pentru completarea art. 63 din Legea nr. 273/2006 privind finanţele publice locale, publicată în Monitorul Oficial al României, Partea I, nr. 207 din 7 martie 2018, aprobată cu modificări prin Legea nr. 187/2018, cu modificările şi completările ulterioare, se introduce un nou alineat, alineatul (51), cu următorul cuprins:

"(51) În situaţia în care după semnarea convenţiilor de împrumut pentru împrumuturile acordate unităţilor administrativ-teritoriale conform prevederilor prezentului articol apar modificări în structura efectuării tragerilor faţă de cea autorizată de Comisia de autorizare a împrumuturilor locale, ordonatorul principal de credite are obligaţia de a le notifica Comisiei, în vederea obţinerii noii autorizări în limita sumelor aprobate, conform legii, ca plafoane de trageri pentru fiecare dintre anii 2019 şi 2020, anterior reeşalonării tragerilor din împrumutul respectiv."
	__
	Nemodificat
	

	14. 
	Art.9. - Alineatul (3) al articolului 5 din anexa nr. I, capitolul III, litera E din Legea-cadru nr. 153/2017 privind salarizarea personalului plătit din fonduri publice, publicată în Monitorul Oficial al României, Partea I, nr. 492 din 28 iunie 2017, cu modificările şi completările ulterioare, se modifică şi va avea următorul cuprins:

"(3)  Destinaţiile sumei prevăzute la alin. (1) se stabilesc de unităţile centrale ale cultelor recunoscute, împreună cu conducerile unităţilor de cult din afara graniţelor, urmând a fi utilizată pentru completarea salariilor personalului clerical al respectivelor unităţi, inclusiv pentru plata tuturor contribuţiilor prevăzute de lege. Obligaţia de a justifica modul de utilizare a acestei sume revine unităţii centrale de cult din România, prin prezentarea la Secretariatul de Stat pentru Culte a documentelor prevăzute de normele legale în vigoare.“

(la data 05-iul-2019 Art. 5, alin. (3) din anexa I, capitolul III, subcapitolul V, secțiunea 2 a fost modificat de subpunctul II.., Art. II din Ordonanța de urgență nr. 58/2019 )
	__
	Nemodificat
	


Anexa nr. 2

AMENDAMENT RESPINS
	Nr

crt.
	Text Lege în vigoare


	Amendamente propuse
	Motivație

1. pentru susținere

2.pentru respingere
	Camera decizională

	1. 
	Art.6 

Art.6. - Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, se modifică şi se completează după cum urmează:

	La articolul 6, înainte de pct. 1, se introduce un punct nou, care va avea următorul cuprins:

1. La articolul 60, punctul 7
litera a), după punctul 2., se introduce un nou punct,  21, cu următorul cuprins:

21. Cod CAEN 1102 - Fabricarea vinurilor din struguri

Autor: Nicolae GIUGEA, deputat PNL

	1. Neincluderea industriei de fabricare a vinurilor din struguri în sfera de aplicare a art. 60 din Codul fiscal, așa cum a fost modificat și completat prin Legea nr. 135/2022 reprezintă o discriminare și va avea efecte negative pe termen mediu și lung,

2. respins la vot
	Camera Deputaților

